b'\n_START_ARTICLE_\nVisor Stanhope\n_START_PARAGRAPH_\nUna Joia \xc3\xb2ptica Stanhope o simplement Visor Stanhope \xc3\xa9s un dispositiu \xc3\xb2ptic que permet la visualitzaci\xc3\xb3 d\'una microfotografia sense utilitzar un microscopi. Des de comen\xc3\xa7ament del segle XX, a Montserrat, i altres llocs d\'inter\xc3\xa9s tur\xc3\xadstic, s\'hi venien records (souvenirs) que portaven un Visor Stanhope incorporat, en el que s\'hi podia veure un paisatge (p.e. de Montserrat, Luj\xc3\xa1n, etc..). Va ser inventat per Ren\xc3\xa9 Dagron el 1857. _NEWLINE_Dagron va passar per alt la necessitat d\'un microscopi de preu elevat per poder visionar les microfotografies, al enganxar-les a l\'extrem d\'una versi\xc3\xb3 modificada de la lent Stanhope. Va anomenar els dispositius bijoux foto-microscopiques (joies foto-microsc\xc3\xb2piques).Dagron va mostrar els dispositius a l\'Exposici\xc3\xb3 de Londres de 1862, on va obtenir una "Menci\xc3\xb3 d\'honor" i les va presentar a la Reina Victoria. _NEWLINE_L\'any 1864 Dagron es va fer fam\xc3\xb3s quan va construir un "visor Stanhope" (i la c\xc3\xa0mera "ad hoc") que va permetre la visualitzaci\xc3\xb3 d\'una microfotografia d\'un mil\xc2\xb7l\xc3\xadmetre quadrat (0,0016 polzades quadrades), equivalent en grand\xc3\xa0ria al cap d\'una agulla,  que contenia els retrats de 450 persones.'